**МЕСЕЧЕН ИНФОРМАЦИОНЕН БЮЛЕТИН ЗА ДЕЛА СЪС ЗНАЧИМ ОБЩЕСТВЕН ИНТЕРЕС**

**02.12.2019 г.**

**НОХД № 2118/2019 г. – 10.00 часа – разпоредително заседание**

Срещу подсъдимия по делото е повдигнато обвинение за това, че през периода от неустановена дата месец август 2017 г. до 19.11.2018 г., в условията на продължавано престъпление, в с.Опан, област Стара Загора, и в с.Люляк, област Стара Загора, чрез повреждане на прегради, здраво направени за защита на имот и чрез използване на техническо средство -клещи, отнел чужди движими вещи, с обща стойност на цялото отнето имущество 3298,92 лева, от владението на собствениците им, без тяхно съгласие с намерение противозаконно да ги присвои, като всички деяния са извършени при условията на опасен рецидив - престъпление по чл. 196, ал.1, т.2, вр. чл.195, ал.1, т.3 и т.4, вр. чл. 194, ал.1, вр. чл. 26, ал.1, вр. чл. 29, ал.1, б.„а“ и б.„б” от НК.

**НОХД № 1222/2019 г. – 13.30 часа**

 Срещу подсъдимия е повдигнато обвинение за това, че на 16.04.2019 год. в гр.Стара Загора е управлявал лек автомобил след употреба на наркотично вещество - опиати, установено по надлежния ред с техническо средство „Дръг тест 5000 ” – престъпление по чл.343б, ал.3 от НК.

**НОХД № 3197/2019 г. – 15.00 часа – споразумение**

Обвиняемият е привлечен към наказателна отговорност за това, че на 15.11.2019 г. в гр.Стара Загора е управлявал лек автомобил, след употреба на наркотични вещества - аметамфетамини, установено по надлежния ред - с техническо средство «Драгер Дръг Тест 5000» - престъпление по чл.343б, ал.3 от НК.

**03.12.2019 г.**

**НОХД № 1508/2019 г. – 10,30 часа**

Срещу подсъдимия е повдигнато обвинение за това, че на 03.09.2018 г., на път II-66, до западния вход на с.Богомилово, община Стара Загора, е управлявал лек автомобил, в срока на изтърпяване на наложена принудителна административна мярка за временно отнемане на свидетелството за управление на моторно превозно средство **-** престъпление по чл.343в, ал.3, вр. ал. 1 НК.

**04.12.2019**

**НОХД № 2840/2019 г. – 13.50 часа – разпоредително заседание**

Като подсъдими по делото са привлечени две лица.

Спрямо единия подсъдим по делото е повдигнато обвинение за това, че през периода от 19.06.2019 г. до 20.06.2019 г. в с.Пъстрен, област Стара Загора, в условията на продължавано престъпление, сам и в съучастие с другия подсъдим, като извършител, отнел чужди движими вещи на обща стойност 1672,46 лева, без съгласието на собствениците, с намерение противозаконно да ги присвои, като престъплението е извършено в условията на опасен рецидив по смисъла на чл.29, ал.1, б.„а“ от НК **-** престъпление по чл.196, ал.1, т.1, вр. чл.194, ал.1, вр. чл.26, ал.1, вр. чл.20, ал.2, вр. чл.29, ал.1, б.„а“ от НК. Подсъдимият е с мярка за неотклонение „задържане под стража“.

Другият подсъдим е привлечен към наказателна отговорност за това, че на 20.06.2019 г. в с.Пъстрен, област Стара Загора, в съучастие, отнел чужди движими вещи на обща стойност 1392,46 лева, от владението на собственика им, без негово съгласие, с намерение противозаконно да ги присвои **-** престъпление по чл.194, ал.1, вр. чл.20, ал.2 от НК.

**НОХД № 2264/2019 г. – 14.00 часа**

Спрямо подсъдимия по делото е повдигнато обвинение за това, че на 08.05.2016 г. в с.Богомилово, община Стара Загора, в условията на опосредствено извършителство - чрез друго лице, с цел да набави за себе имотна облага, възбудил у 84-годишен мъж заблуждение за сделка с климатици, като с това му причинил имотна вреда в размер на 6000 лева **-** престъпление по чл.209, ал.1 от НК.

**05.12.2019 г.**

**НОХД № 3143/2019 г. – 10.00 часа – разпоредително заседание**

Срещу подсъдимия по делото е повдигнато обвинение за това, че на 11.01.2019 г. в гр.Стара Загора, в съучастие с неустановен извършител, като помагач, с цел да набави за себе си и за другиго имотна облага, подпомогнал неизвестния извършител да възбуди и поддържа у пострадалата заблуждение и с това й причинил имотна вреда – сумата от 2500 лева, като деянието е извършено повторно, по смисъла на чл.28 ал.І от НК и не представлява маловажен случай – престъпление по чл.210, ал.1,т.4 вр. чл.209, ал.1 вр. чл.20, ал.4 от НК.

**НОХД № 3256/2018 г. – 15.00 часа**

Срещу подсъдимия по делото е повдигнато обвинение за това, че на 30.03.2018 год. в гр.Стара Загора управлявал лек автомобил след употреба на наркотични вещества амфетамин и метамфетамин, установено по надлежния ред с техническо средство „Дрегер Дръг Тест 5000“ – престъпление по чл. 343б, ал.3 от НК.

**09.12.2019 г.**

**НОХД № 2889/2019 г. – 13,40 часа – разпоредително заседание**

Срещу подсъдимата по делото е повдигнато обвинение за това, че в периода от края на месец февруари 2018 г. до 29.03.2018 г. в гр.Стара Загора, в с. Баня, община Разлог, и в гр.Кюстендил, действайки в условията на продължавано престъпление, с цел да набави за себе си имотна облага, възбудила и поддържала у три лица заблуждение, че ще им съдейства да започнат работа в чужбина и с това им причинила имотна вреда общо в размер на 470,00 лева - престъпление по чл.209 ал.1 вр. чл.26 ал.1 НК.

**11.12.2019 г.**

**НОХД № 680/2019 г. – 11.00 часа**

Срещу подсъдимата е повдигнато обвинение за това, че на 07.12.2018 год. в гр.Стара Загора, без надлежно разрешително, държала високорисково наркотично вещество – метамфетамин с общо нетно тегло 199,7011 грама на стойност 4992,53 лева – престъпление по чл.354а, ал.3, т.1 от НК.

**17.12.2019 г.**

**НОХД № 3142/2019 г. – 11.00 часа – разпоредително заседание**

Срещу подсъдимия е повдигнато обвинение за това, че на 11.01.2019 г. в гр. Стара Загора в условията на опасен рецидив, с цел да набави за себе си и двамата извършители на измамата (неустановени до момента) имотна облага, като помагач, умишлено е улеснил двамата извършители на измамата (неустановени до момента), да възбудят и поддържат заблуждение у пострадалата, че участва в полицейска акция, за да помогне за залавянето на група измамници, и с това ѝ причинил имотна вреда в размер на 11900 лева, а именно – улеснил е двамата извършители на измамата, като е взел оставените от пострадалата пари, транспортирал парите и ги предал на двамата извършители на измамата (неустановени до момента), като ги оставил на уговореното предварително между тях място-

престъпление по чл.211, вр. чл.209 ал.1, вр. чл.29, ал.1 б.„б“, вр.чл.20, ал.4 вр.ал.1 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***